Пасля вучобы Віктару Іванавічу давялося папрацаваць адзін год у адной са школ Ушацкага раёна. Была таксама служба ў арміі ў часці Маскоўскай ваеннай акругі. Там В.І.Акулёнку нават прапаноўвалі застацца, але ён цвёрда вырашыў вярнуцца на радзіму і працаваць настаўнікам фізічнай культуры. Завочна скончыў Віцебскі педінстытут і канчаткова сфарміраваўся як настаўнік.